b"\n_START_ARTICLE_\nCan Masgrau de la Torre\n_START_SECTION_\nDescripci\xc3\xb3\n_START_PARAGRAPH_\nHabitatge unifamiliar de planta rectangular amb planta baixa i pis; el superior amb una \xc3\xa0mplia barana de balustres a la banda de tramuntana. S'hi accedeix un cop travessat un gran jard\xc3\xad de tipus angl\xc3\xa8s. Motllures, finestres que combinen la forma rectangular i ovo\xc3\xafdal, balconeres i altres elements pl\xc3\xa0stics-ornamentals, enriqueixen est\xc3\xa8ticament la construcci\xc3\xb3. La casa, doncs, mant\xc3\xa9 un cert eclecticisme i a la vegada una prolongaci\xc3\xb3 de les formes noucentistes, fet com\xc3\xba en tots aquells arquitectes que no van adscriure's al moviment racionalista. L'edifici \xc3\xa9s molt interessant i ben resolt, tant pel fet que fa a la seva implantaci\xc3\xb3 urbana com per la forma d'enfrontar les diferents fa\xc3\xa7anes: la del carrer, amb un alt valor urb\xc3\xa0, i les dels jardins, molt m\xc3\xa9s intimistes. Presenta bones solucions per les escales que articulen els diversos nivells. Per altra part exemplifica un tipus d'ordenaci\xc3\xb3 urbana que va ser freq\xc3\xbcent a Banyoles i que, amb p\xc3\xa8rdua de Can Trull, tendeix a la desaparici\xc3\xb3."